
İncə qəlbində böyük dünyası var Leylamızın,
Bu vətən mülkündə öz mənası var Leylamızın.
Yaxşı sənətkar kimi şöhrət gətirmiş sənətə,
Səhnətək bir dalğalı dəryası var Leylamızın
Bir baxın diqqətlə siz can verdiyi surətlərə,
Səhnədə öz səsi, öz imlası var Leylamızın.
Solmayan min bir gözəllikdən yaranmış varlığı,
Dan yerindən rəng alan siması var Leylamızın.
Səhnənin leylası olmaq istəyənlər az deyil,
Məncə təkrarsız, gözəl avazı var Leylamızın.
Nəğməsindən bilmişəm eldir, vətəndir sevdiyi, 
Cümləmin altında  öz imzası var Leylamızın.

Rüstəm S. Seçilmiş əsərləri. 3 cilddə. – Bakı : Şərq-Qərb, 2005. – S.87.

